Logica modernă se învecinează cu... nevoia de nelogică 

Funcţii, Secvenţe, Paradoxuri “Smarandache”, Logica “Smarandache” - cîteva cărţi de 
vizită în plus pentru recunoaşterea internaţională a şcolii româneşti de matematică. 

Florentin Smarandache, actualmente profesor la Universitatea New Mexico, a absolvit 
Facultatea de Matematică a Universităţii din Craiova. Este cunoscut în lumea ştiinţifică 
internaţională pentru contribuţiile originale în domeniul matematicilor moderne. înainte de a 
părăsi litoralul, a fost invitatul redacţiei noastre, pentru a ne vorbi despre principala sa pasiune. 

Reporter: Enumeraţi pentru cititorii ziarului “Telegraf’, poate pasionaţi matematicieni, 
cîteva dintre realizările personale în acest domeniu. 

Florentin Smarandache :în matematică există cîteva noţiuni ca: Funcţii, Secvenţe, 
Constante, Paradoxuri, care poartă numele meu. Cea mai cunoscută este funcţia din Teoria 
Numerelor, Funcţia “Smarandache”, care poate fi definită: S(n) este cel mai mic număr întreg 
astfel încît S(n) ! este divizibil cu n. în logică, am generalizat logicile “Fuzzy” (ale propoziţiilor 
nedeterminate) la aşa numita logică neutrosofică (numită şi logica “Smarandache”). în teoria 
probabilităţilor, am propus generalizarea probabilităţii clasice şi a probabilităţii neutrosifice 
(definită ca un vector tridimensional, ale cărei componenţi sînt submulţimi reale). Am fost atras 
de domeniul geometriei, mai exact al geometriilor neeuclidiene, ale lui Rieman şi Lobacevski, pe 
care le-am combinat într-o concepţie proprie. 

R.: La ce nivel sînt recunoscute aceste realizări teoretice? 

F.S.: Noţiunile din Teoria Numerelor sînt amintite în enciclopediile americane, iar 
elementele care defines logica neutrosofică pot fi regăsite şi în Dictionary of Computing, editat 
în Anglia. Există oameni de ştiinţă care urmăresc activitatea mea, cum ar fi în Italia Felice 
Russo, în Suedia Henry Ibstede, în SUA Charles Asabacher; în România, la catedra de 
matematică a universităţii din Craiova, s-a constituit un grup de cercetare asupra funcţiei din 
Teoria Numerelor pe care am descoperit-o, alcătuit din profesorii Vasile Seleacu şi Constantin 
Dumitrescu. în Japonia, lucrările mele sînt urmărite de Kenikiro Kashihara. 

R.: Cum estimaţi şcoala românească de matematică şi dacă consideraţi că emigrarea v-a 
răsplătit? 

F.S.: Este ştiut că există o şcoală puternică de matematică în România. La universităţile 
străine, din Occident şi din America, există numeroşi doctoranzi români în matematici. Aceştia 
nu se mai întorc. Venirea în America mi-a pennis o cunoaştere mai largă, din diferite unghiuri 
ale existenţei. Am cunoscut un nou mod de viaţă şi o deschidere spre lume care m-a avantajat în 
contactele cu matematicieni, scriitori. Am avut ocazia unor întîlniri şi dialoguri prin participarea 
la conferinţe, schimburi de lucrări. Ca şi accesul la o tehnologie mai avansată, care favorizează 
comunicarea şi o mass media mai deschisă, mai democratică. 

R.: Aţi fost atras de logica modernă, care se pare, tinde să sondeze dincolo de realitatea 
concrentă, lumea necunoscutului, a misterelor. 

F.S.: Da, este adevărat. Logica modernă operează cu noţiuni ca neprecisul, inexactul, 
contradictoriul, vagul, neconturatul, care sînt, totuşi noţiuni bine delimitate. în matematică se 
mai fac studii care analizează fenomenul creaţiei artistice; în urma acestora se pot crea algoritmi 
pe baza cărora calculatorul poate scrie literatură sau să picteze. 




La un moment dat, în unul din volumele dedicate exilului, medita la faptul că logica te 
limitează, că ai nevoie şi de o doză de religiozitate, de percepţie metafizică şi . . . multă gîndire 
nelogică. 

De zece ani, Florin Smarandache tipăreşte propria revistă de matematică, “Smarandache 
Notions Journal”. Apare anual, intr-un tiraj de 800 de exemplare, între 225-325 pagini. Este 
tipărită în America, dar şi pe Internet, la http://www.gallup.unm. edu/-smarandache/ . Are 
colaboratori şi abonaţi de pe mapamond, materialele spre publicare puţind fi trimise pe adresa de 
mai sus. Ocazional sînt inserate şi articole de fizică sau filosofie. 

